smcproject/ml-wiki-sentences huggingface dataset:
കഴിഞ്ഞ 2 വർഷക്കാലത്തോളം 200 രൂപ വീതം ഭാര്യക്ക് പ്രതിമാസം നൽകിയിരുന്നുവെന്നും, കൂടാതെ ഇദ്ദ കാല സംരക്ഷണ ചെലവായും, ബാക്കിയുള്ള മഹർ സംഖ്യയും കൂടി മൊത്തം, 3000/- രൂപ,  ബഹു: കോടതിയിൽ  കെട്ടി വെച്ചിട്ടുണ്ടെന്നും, അതിനാൽ  ' ത്വലാഖ് ' ചെയ്ത സ്ത്രീക്ക് സംരക്ഷണം നൽകാൻ തനിക്കു ബാദ്ധ്യതയില്ല  എന്നും ഖാൻ വാദിച്ചു.
ഈ വാദങ്ങൾ തള്ളിയ കോടതി, ഷാബാനുവിന് പ്രതിമാസം 25രൂപ ജീവനാംശം നൽകണമെന്ന് വിധിച്ചു.
ഈ തുക നൽകാൻ കൂട്ടാക്കാതിരുന്ന ഭർത്താവ്, കോടതി മതവിശ്വാസത്തിൽ കൈ കടത്തുന്നതായി ആരോപിച്ച് ഹൈക്കോടതിയെ സമീപിച്ചു.
ഹൈക്കോടതി ആ വാദം തള്ളുകയും സംരക്ഷണ ചെലവ് 179 രൂപ ആയി വർദ്ധിപ്പിക്കുകയും ചെയ്തു.
തുടർന്ന് ഖാൻ സുപ്രീംകോടതിയെ സമീപിച്ചു.
മുസ്‌ലിം വ്യക്തി നിയമ ബോർഡും ചില പ്രധാന മുസ്‌ലിം സംഘടനകളും പണ്ഡിതന്മാരും കേസിൽ കക്ഷി ചേർന്നു.
സുപ്രിം കോടതി വിധി
ഈ കേസിൽ ബഹു; സുപ്രീം കോടതിയുടെ മുമ്പിൽ പല ചോദ്യങ്ങൾ ഉണ്ടായിരുന്നു.
അതായത്, ഒരാൾ ഭാര്യയെ തലാഖ് ചൊല്ലുകയും ഇദ്ദ കാലം കഴിയുകയും ചെയ്തു കഴിഞ്ഞാൽ ഭാര്യ എന്ന പദവി നഷ്ടപ്പെടുന്നുണ്ടോ എന്നും , വിവാഹ മോചിതയായ സ്വയം സംരക്ഷിക്കാൻ പ്രാപ്തിയില്ലാത്ത  ഏതൊരു സ്ത്രീക്കും ജീവനാംശം അവകാശമാക്കിയ സി.ആർ.പി.സി.125-)0 വകുപ്പ് മുസ്ലിം വിവാഹമുക്തയുടെ കാര്യത്തിൽ ബാധകമാണോ എന്നും, മുസ്ലിം വിവാഹമുക്തയ്ക്ക് തന്റെ മുൻ ഭരത്താവു ഇദ്ദ കാല ചെലവും മഹറും നൽകിയാൽ മുൻ ഭർത്താവിന്റെ ബാദ്ധ്യത അവസാനിക്കുമോ എന്നുള്ള കാര്യങ്ങൾ ഈ വിധിയിലൂടെ തീരുമാനിക്കപ്പെട്ടു.
ഹൈക്കോടതി വിധിയെ ശരിവെച്ചുകൊണ്ടായിരുന്നു സുപ്രീംകോടതി വിധി.
മാത്രമല്ല, വിധിയിൽ ഖുർആനിലെ നിർദ്ദേശങ്ങളെ സ്വയം വ്യാഖ്യാനിക്കുകയും ഏക സിവിൽകോഡ് നടപ്പിലാക്കാൻ നിർദ്ദേശിക്കുകയും ചെയ്തു .
ഈ കേസിൽ കക്ഷിചേർന്ന അഖിലേന്ത്യാ മുസ്‌ലിം വ്യക്തിനിയമ ബോർഡ് , തലാക്ക് ചൊല്ലപ്പെട്ട മുസ്ലിം ഭാര്യയ്ക്ക് ഇദ്ദ കാലത്തേക്ക് ചിലവിനു നൽകാൻ മാത്രമേ മുൻ ഭർത്താവിനു ബാദ്ധ്യതയുള്ളുവെന്നും ആ കലയളവിനു ശേഷം ചെലവു നൽകേണ്ടത് വിവാഹമുക്തയുടെ കുടുംബമാണെന്നും വാദിക്കുകയുണ്ടായി.
ബഹു; കോടതി, വിവിധ പണ്ഡിതന്മാരുടെ ഖുർ ആൻ തർജ്ജമ വിശകലനം ചെയ്യുകയും ഖുർ ആനിലെ അധ്യായം സുറ:2: ആയത്ത് 241,242 -ൽ വിവാഹ മോചിതയോടുള്ള കടമകൾ വിശദീകരിക്കുന്നിടത്ത് "മതാഅ്' എന്ന പദത്തിന്റെ അർത്ഥം വ്യാഖ്യാനിച്ചുകൊണ്ട് മൊഴിചൊല്ലപ്പെട്ട സ്ത്രീക്ക് ജീവനാംശം നൽകേണ്ടത് മുൻ ഭർത്താവിന്റെ ബാദ്ധ്യതയാണെന്നും  ഇതിനെതിരായുള്ള വാദങ്ങൾ ഖുർആന്റെ ആശയത്തിനെതിരാണെന്നും കണ്ടെത്തുകയുണ്ടായി.
കൂടാതെ, മഹർ വിവാഹ സമയത്ത് ഭർത്താവു  നൽകേണ്ടതാണെന്നും വിവാഹമോചനം ചെയ്യുന്ന സമയത്ത് നൽകുന്നതല്ലെന്നും അഭിപ്രായപ്പെടുകയുണ്ടായി.
ഈ കേസിൽ ഭർത്താവിന്റെയും മുസ്ലിം പേർസണൽ ലോ ബോർഡിന്റെയും വാദങ്ങൾ തള്ളിക്കൊണ്ട്, സ്വയം സംരക്ഷിക്കപ്പെടാൻ കഴിവില്ലാത്ത മുസ്ലിം വിവാഹ മുക്തയ്ക്ക്, തന്റെ മുൻ ഭർത്താവിൽ നിന്നും പുനർവിവാഹം ചെയ്യുന്നത് വരെ മറ്റേതൊരു ഇന്ത്യൻ വിവാഹ മോചിതയേയും പോലെ ജീവനംശം ആവശ്യപ്പെടാമെന്നു ബഹു; കോടതി വിധിക്കുകയുണ്ടായി പ്രതിഷേധങ്ങൾ
സുപ്രീംകോടതി വിധിക്കെതിരെ മുസ്‌ലിം സമൂഹത്തിൽ നിന്ന് വ്യാപകമായ പ്രതിഷേധമുണ്ടായി.
വിശുദ്ധ ഗ്രന്ഥം വ്യാഖ്യാനിച്ച് കോടതി വിധി പറയുന്ന അവസ്ഥയുണ്ടാവരുതെന്നും ശരീഅത്തിലെ വ്യക്തി നിയമങ്ങൾ ഇമാമുമാർ ക്രോഡീകരിച്ചത് അവലംബിക്കുക മാത്രമേ കോടതി ചെയ്യുവാൻ പാടുള്ളുവെന്ന് ചില സംഘടനകൾ ആവശ്യപ്പെടുകയുണ്ടായി.
ഏകസിവിൽകോഡ് നടപ്പാക്കുന്നതിനെതിരെ അഖിലേന്ത്യാ മുസ്‌ലിം വ്യക്തിനിയമബോർഡിന്റെ പ്രതിഷേധങ്ങളെ തുടർന്ന് രാജീവ് ഗാന്ധി ഗവണ്മെന്റ് നിയമനിർമ്മാണം നടത്തുകയും വിവാഹമുക്തകളായ മുസ്ലിം വനിതകളുടെ അവകാശ സംരക്ഷണ നിയമം പാസ്സാക്കുകയുമുണ്ടായി .
വിവാഹമോചിതരായ  മുസ്ലിം സ്ത്രീകൾക്ക്  മറ്റേതൊരു ഇന്ത്യൻ വിവാഹ മോചിതയേയും പോലെ ജീവനംശം ആവശ്യപ്പെടാമെന്ന സുപ്രീം കോടതി വിധി അസ്ഥിരപ്പെടുത്തുകയാണ് രാജീവ് ഗാന്ധി പ്രധാനമന്ത്രിയായ പാർലമെൻ്റ് പാസാക്കിയ  നിയമനിർമ്മാണം മൂലമുണ്ടായത്.
നിയമത്തെ എതിർത്തവർ ,ഇത്  പ്രഥമാ ദൃഷ്ടിയാൽ സ്ത്രീ വിരുദ്ധ നിയമമാണ് എന്നു വാദിക്കുന്നു.
എന്നാൽ മുൻ ഭർത്താവിന്റെ ഓശാരംപറ്റി എന്നെന്നും ജീവിതം കഴിച്ചു കൂട്ടുവാൻ മാത്രം അന്തസ്സും അഭിമാനവും ഇല്ലാത്തവളായി സ്ത്രീയെ ഇസ്ലാം തരംതാഴ്ത്തിയിട്ടില്ലാ എന്ന് നിയമത്തെ അനുകൂലിക്കുന്നവരും വാദിക്കുന്നു.
നിയമനിർമ്മാണത്തിന് ശേഷം വിവാഹമോചിതരായ മുസ്‌ലിം സ്ത്രീകൾക്ക് ഇസ്‌ലാമിക നിയമപ്രകാരം മതാഅ് ലഭിച്ചുതുടങ്ങി.
വിവാഹമോചനത്തോടെ ഒറ്റത്തവണയായി നൽകപ്പെടുന്ന നഷ്ടപരിഹാരമാണ് മതാഅ് .
ജീവിതനിലവാരത്തിനനുസരിച്ച് നിശ്ചയിക്കപ്പെടുന്ന മതാഇന് സാധാരണ ജീവനാംശത്തിന്റെ പരിധികൾ ഒന്നും തന്നെ ഇല്ല .
അവലംബം സ്രോതസ്സ് സുപ്രീം കോടതി വിധി ഇംഗ്ലീഷിൽ Archived 2014-05-03 at the Wayback Machine .
ഖുർ‌ആൻ, അധ്യായം: 2, സൂക്തം 241, 242
ഷാഫിയ സുബൈർ
രാജസ്ഥാനിൽ നിന്നുള്ള ഇന്ത്യൻ രാഷ്ട്രീയക്കാരിയും ഇന്ത്യൻ നാഷണൽ കോൺഗ്രസ് അംഗവുമാണ് ഷാഫിയ സുബൈർ .
2019 ജനുവരി 31 ന് അൽവാറിലെ രാംഗാർഹിൽ നിന്ന് രാജസ്ഥാനിലെ നിയമസഭാംഗമായി അവർ തിരഞ്ഞെടുക്കപ്പെട്ടു.
ബിജെപിയുടെ ഏറ്റവും അടുത്ത എതിരാളിയെ 12,221 വോട്ടുകൾക്ക് പരാജയപ്പെടുത്തി.
അഖിലേന്ത്യാ കോൺഗ്രസ് കമ്മിറ്റി സെക്രട്ടറി സുബൈർ ഖാന്റെ ഭാര്യയാണ്.
മുമ്പ് ഇന്ത്യൻ നാഷണൽ കോൺഗ്രസിൽ നിന്നുള്ള അൽവാറിന്റെ (2010-2015) ജില്ല പ്രമുഖായിരുന്നു ഷാഫിയ സുബൈർ.
അവലംബങ്ങൾ ↑ ↑ https://www.ndtv.com/india-news/jind-ramgarh-bypolls-live-updates-counting-of-votes-in-rajasthan-and-haryana-constituencies-to-be-he-1985887 ↑ https://www.india.com/news/india/ramgarh-assembly-poll-result-live-news-updates-counting-of-votes-to-begin-at-8-am-bsp-bjp-and-congress-involved-in-triangular-contest-3551047/
ഷാബന്തർ കോയ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഏകദേശം 750 വർഷക്കാലം കേരളത്തിലെ കോഴിക്കോട് ഉൾപ്പെടുന്ന മലബാറിന്റെ തെക്കേ പകുതി ഭരിച്ചിരുന്ന സാമൂതിരിമാരുടെ ഭരണകാലത്തെ ഒരു ഔദ്യോഗിക പദവിയായിരുന്നു ഷാബന്തർ കോജ.
പിന്നീട് കാലാന്തരത്തിൽ ഷാബന്തർ കോയ എന്നായി.
പേർഷ്യൻ ഭാഷയിൽ ഷാ = രാജാവ്/അധികാരി, ബന്തർ = തുറമുഖം, ഷാ ബന്തർ = തുറമുഖത്തിന്റെ അധിപൻ .
കോഴിക്കോട് തുറമുഖത്തെ കയറ്റിറക്കുമതികളുടെ മേൽനോട്ടം വഹിച്ചിരുന്ന മുസ്ലിം ഉദ്യോഗസ്ഥനാണ് ഷാ ബന്തർ കോയ അഥവാ കോഴിക്കോട് കോയ എന്ന ഔദ്യോഗിക പദവി നൽകിയിരുന്നത്.
തുറമുഖമേധാവികൾ എന്നതിലുപരി വിദേശ വ്യാപാരികളുടെ സുഖസൗകര്യങ്ങൾ അന്വേഷിക്കുന്നതും അവരുടെ ചരക്കുകൾക്കും അങ്ങാടിക്കും സംരക്ഷണം നല്‌കുന്നതും കോയമാരുടെ ചുമതല ആയിരുവെത്രേ.
ഷാബാഗ് ചത്വരം ഇംഗ്ലീഷ് വിലാസം https://ml.wikipedia.org/wiki/Shahbagh_Square ഷാഭാഗ് ചത്വരത്തിന്റെ ഒരു രാത്രികാല ദൃശ്യം
ബംഗ്ലാദേശിന്റെ തലസ്ഥാന നഗരിയായ ഢാക്കയിൽ സ്ഥിതിചെയ്യുന്ന ഒരു ചത്വരമാണ് ഷാബാഗ് ചത്വരം അഥവാ പ്രോജോമ്നോ ഛത്ത്ർ (ഇംഗ്ലീഷ്: Shahbagh Square;ബാംഗ്ല: বাংলায় প্রজন্ম চত্বর ).
1971ലെ ബംഗ്ലാദേശ് വിമോചന വിപ്ലവകാലത്തെ കുറ്റവാളികൾക്ക് വധശിക്ഷനൽകണം എന്ന ആവശ്യമുന്നയിച്ച് 2013 ഫെബ്രുവരി 7ൻ വിദ്യാർത്ഥികൾ, സാമൂഹ്യപ്രവർത്തകർ, രാഷ്ട്രീയക്കർ തുടങ്ങിയ വൻ ജനാവലിയുടെ നേതൃത്വത്തിൽ നടന്ന പ്രതിഷേധത്തിന് വേദിയായത് ഷാബാഗ് ചത്വരമാണ്.
യുദ്ധകാലത്ത് പാകിസ്താൻ സേനയെ സഹാരിക്കുകയും നിരവധി ബംഗ്ലാദേശികളെ കൊലപ്പെറ്റുത്തുകയും ചെയ്ത ബംഗ്ലാദേശിലെ ഒരു മുസ്ലീം രാഷ്ടീയക്കാരനും ജമാഅത്തെ ഇസ്ലാമി എന്ന സംഘടനയുടെ നേതാവുമായ അബ്ദുൽ ഖാദർ മൊല്ല എന്നയാൾക്ക്  വധശിക്ഷനൽകാത്തതിനെ ചോദ്യംചെയ്തുകൊണ്ടായിരുന്നു പ്രധാന പ്രതിഷേധം.
ചിത്രശാല Placard addressing the foreign media Shahbagh-garden1904 near Shahbagh Square Kazi Nazrul Islam's Mural near Shahbagh Square പുറത്തേക്കുള്ള കണ്ണികൾ shahbag.org Archived 2013-03-02 at the Wayback Machine .
ബംഗ്ലാദേശുമായി ബന്ധപ്പെട്ട ഈ ലേഖനം അപൂർണ്ണമാണ്‌.
23°44.3′N 90°23.75′E ﻿ / ﻿ 23.7383°N 90.39583°E ﻿ / 23.7383; 90.39583
ഷാപോടൗ ജില്ല
ടെംഗർ മരുഭൂമി ക്ക് പേരുകേട്ട ചൈനയിലെ നിങ്‌സിയയിലെ സോങ്‌വെയ് ജില്ലയാണ് ഷാപോടൗ ജില്ല, വടക്ക് ഇന്നർ മംഗോളിയയുടെയും പടിഞ്ഞാറ് ഗാൻസു പ്രവിശ്യയുടെയും അതിർത്തിയാണിത്.
ഷാപോടോ മരുഭൂമി പരീക്ഷണാത്മക ഗവേഷണ കേന്ദ്രത്തിന്റെ സ്ഥലമാണിത് .
മഞ്ഞ നദിയുടെ തീരത്ത് മണൽ കടലിന്റെ തെക്കേ അറ്റത്താണ് ഗവേഷണ കേന്ദ്രം സ്ഥിതി ചെയ്യുന്നത്.
സ്റ്റേഷനിലെ ഗവേഷണത്തിൽ പുല്ലുകളും മൈക്രോബയൽ മാറ്റുകളും ഉപയോഗിച്ച് ഡ്യൂൺ സ്ഥിരത ഉൾപ്പെടുന്നു.
1950 കളിൽ സ്ഥിരതയാർന്ന പ്രദേശങ്ങൾ ഇപ്പോൾ പഴങ്ങൾക്കും മുന്തിരിവള്ളികൾക്കും ഉപയോഗിക്കുന്നു.
ട്രാൻസ്-ഏഷ്യ ബോട്ടോ-ലാൻ‌ഷ ou റെയിൽ‌വേയുടെ ശ്മശാനം കുറയ്ക്കുന്നതിന് ഈ പ്രദേശത്തെ മണൽത്തീര സ്ഥിരത ആവശ്യമാണ്.
ഭരണപരമായ തിരിവുകൾ
നിലവിൽ, ഷാപോട ou ജില്ലയിൽ 10 പട്ടണങ്ങളും 1 ടൗൺഷിപ്പും ഉണ്ട്.
10 പട്ടണങ്ങൾ ബിംഹെ 滨河镇 ) വെൻ‌ചാംഗ് ( 文昌镇 ) 东园镇 ( 东园镇 ) റൂയുവാൻ ( 柔远镇 ) ഷെൻ‌ലൂ ( 镇罗镇 ) അവൻ ( 和镇 ) യോങ്‌കാംഗ് ( 永康镇 ) മാറ്റുക ( 常乐镇 ) യിങ്‌ഷുയിക്വാവോ (迎 迎水桥镇 ) സിൻ‌ഗ്രെൻ‌ ( 兴仁镇 ) 1 ടൗൺഷിപ്പ് സിയാങ്‌ഷാൻ ( 香山乡 ) ബാഹ്യ ലിങ്കുകൾ ടെംഗർ മരുഭൂമി ടോംഗു പുൽമേട്
ഷാഫി ചെറുമാവിലായി ഇംഗ്ലീഷ് വിലാസം https://ml.wikipedia.org/wiki/Shafi_Cherumavilayi
മലയാള സാഹിത്യത്തിലെ ഒരു വിവർത്തകനാണ് ഷാഫി ചെറുമാവിലായി .
തമിഴ് കൃതികളാണ് ഇദ്ദേഹം മലയാളത്തിലേക്ക് വിവർത്തനം ചെയ്യുന്നത്.
250 തമിഴ് കഥകളും 12 നോവലുകളും മലയാളത്തിലേക്കു മൊഴിമാറ്റം ചെയ്തിട്ടുണ്ട്.
കേന്ദ്രസാഹിത്യ അക്കാദമി അവാർഡ് നേടിയ തമിഴ് സാഹിത്യകാരൻ തോപ്പിൽ മുഹമ്മദ് മീരാന്റെ എല്ലാ കഥകളും ഷാഫി മലയാളത്തിലേക്കു വിവർത്തനം ചെയ്തിട്ടുണ്ട്.
1960-ൽ ചെറുമാവിലായിലെ താഴക്കണ്ടി മൊയ്തീന്റെയു മെട്ടയ്ക്ക്താഴെ ആമിനയുടെയും മകനായി ജനിച്ചു.
മമ്മാക്കുന്ന് മാപ്പിള എൽ.പി. സ്കൂൾ, ചെറുമാവിലായി യു.പി. സ്കൂൾ, പെരളശേരി ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം.
പത്താംക്ലാസിനു ശേഷം കുടുംബദാരിദ്ര്യത്താൽ ജോലി അന്വേഷിച്ച് പുണെയിലേക്കു യാത്രയായി.
അവിടെ ഒരു സ്ഥാപനത്തിൽ സെയിൽസ്മാനായി നാലുവർഷത്തോളം ജോലി നോക്കി.
തുടർന്ന് പത്തുവർഷത്തോളം ബംഗളുരുവിൽ പല കടകളിലായി ജോലി നോക്കി.
കെട്ടിട നിർമ്മാണ മേസ്തിരിയുടെ സഹായിയായി ഷാഫി ഇപ്പോൾ ജോലി ചെയ്യുന്നു.
തമിഴ് എഴുത്തുകാരുടെ ശുപാർശ പ്രകാരം കേന്ദ്ര സാഹിത്യ അക്കാദമി വിവർത്തന ശിൽപശാലയിൽ  പ്രത്യേക ക്ഷണിതാവായിരുന്നു ഷാഫി.
തമിഴ് എഴുത്തുകാരൻ തോപ്പിൽ മുഹമ്മദ്‌ മീരാന്റെ 'അനന്ത ശയനം കോളനി' മലയാളത്തിലേക്ക് വിവർത്തനം ചെയ്തതിന് വിവർത്തനത്തിനുള്ള 2010-ലെ 'നല്ലി-ദിശൈ എട്ടും' സാഹിത്യ അവാർഡ്‌ ലഭിച്ചു.
10,000 രൂപയും പ്രശസ്തി പത്രവുമാണ് അവാർഡ്‌.
അവലംബം ↑ {{ cite web }} : External link in | author1= ( help ) CS1 maint: numeric names: authors list ( link )
ഷാഫി ബെല്ലോ ഇംഗ്ലീഷ് വിലാസം https://ml.wikipedia.org/wiki/Shafy_Bello
ഒരു നൈജീരിയൻ ചലച്ചിത്ര നടിയും ഗായികയുമാണ് ഷാഫി ബെല്ലോ .
1997 ൽ സെയ് സോഡിമുവിന്റെ " ലവ് മി ജെജെ " എന്ന ഹിറ്റ് ഗാനം ആലപിച്ചപ്പോൾ അവർ ആദ്യമായി കലാപ്രകടന രംഗത്തേക്ക് പ്രവേശിച്ചു.
അമേരിക്കയിൽ വളർന്ന ഷാഫി അവിടെ വിദ്യാഭ്യാസം പൂർത്തിയാക്കി.
അവരുടെ ആദ്യ പ്രധാന ചിത്രം എതി കെറ്റ ഒരു യരുബ സിനിമയാണ്.
2012 -ൽ ടിൻസൽ എന്ന ടിവി പരമ്പരയിൽ ജോവാൻ ലോസണായും ടേസ്റ്റ് ഓഫ് ലവിലെ അഡെസുവയായും അവർ അഭിനയിച്ചു.
വെൻ ലവ് ഹാപൻസ്, ഗ്ബോമോ ജിബോമോ എക്സ്പ്രസ്, ടേസ്റ്റ് ഓഫ് ലവ് എന്നിവയുൾപ്പെടെ നിരവധി യോറുബ, ഇംഗ്ലീഷ് ഭാഷാ സിനിമകളിലും ടിവി പരമ്പരകളിലും ഷാഫി അഭിനയിച്ചിട്ടുണ്ട്.
അവാർഡുകളും നാമനിർദ്ദേശങ്ങളും Year Award ceremony Prize Result Ref 2012 2012 Best of Nollywood Awards Best Lead Actress in an English Movie നാമനിർദ്ദേശം സ്വകാര്യ ജീവിതം
ഷാഫി ബെല്ലോ വിവാഹിതയും രണ്ട് കുട്ടികളുമുണ്ട്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Shafy Bello
റെഡ് ബ്ലഫ്
റെഡ് ബ്ലഫ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, തെഹാമ കൗണ്ടി യിലുൾപ്പെട്ട ഒരു ഒരു നഗരമാണ്.
2000 സെൻസസ് പ്രകാരം 13,147 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 14,076 ആയി വർദ്ധിച്ചിരുന്നു.
ഈ നഗരം സാക്രമെൻറോയ്ക്ക് 131 മൈൽ (211 കിലോമീറ്റർ) വടക്കായും റെഡ്ഡിംഗ് നഗരത്തിന് 31 മൈൽ (50 കിലോമീറ്റർ) തെക്കായും സ്ഥിതിചെയ്യുന്ന ഈ നഗരത്തെ രണ്ടായി പകുത്ത് ഇൻറർസ്റ്റേറ്റ് 5 പാത കടന്നുപോകുന്നു.
അപ്പർ സാക്രാമെൻറോ നദിയുടെ തീരത്താണ് റെഡ് ബ്ലഫ് നഗരം സ്ഥിതി ചെയ്യുന്നത്.
ആദ്യകാലത്ത് ലിയോഡോഷ്യ എന്നറിയപ്പെട്ടിരുന്ന ഈ നഗരം 1853 ൽ കവർട്സ്ബർഗ്ഗ് എന്നു പുനർനാമകരണം ചെയ്യപ്പെട്ടിരുന്നു.
ഇപ്പോഴത്തെ പേര് 1854 ലാണ് നിലവിൽവന്നത്.
അവലംബം ↑ {{ cite web }} : Unknown parameter | deadurl= ignored ( | url-status= suggested) ( help ) ↑ {{ cite web }} : Unknown parameter | deadurl= ignored ( | url-status= suggested) ( help ) ↑ ↑ {{ cite web }} : Unknown parameter | deadurl= ignored ( | url-status= suggested) ( help ) ↑ ↑ ↑ Capace, Nancy (1999).
Page 386.
റെഡ് ടൈഡ് ഇംഗ്ലീഷ് വിലാസം https://ml.wikipedia.org/wiki/Red_tide കാലിഫോർണിയയിലെ ലാ ജൊല്ല സാൻ ഡീഗോ കടപ്പുറത്ത് രൂപപ്പെട്ട റെഡ് ടൈഡ്
പ്ലവക ജീവികൾ കടൽ വെള്ളത്തിൽ അതിവേഗം പെരുകുന്നതിനാൽ സമുദ്രോപരിതലം ചുവന്ന നിറത്തിൽ കാണപ്പെടുന്നതിനെയാണ് റെഡ് ടൈഡ് (Red tide) എന്നു പറയുന്നത്.
ചില കാലങ്ങളിൽ പ്ലവക ജീവികളുടെ വൻവർദ്ധനവുണ്ടാകാറുണ്ട്, ഇത്തരത്തിൽ വർദ്ധിക്കുന്നതിനെ 'ബ്ലൂമിങ്' എന്നാണ് പറയുന്നത്.
കടൽ വെള്ളത്തിൽ ബ്ലൂമുകൾ വർദ്ധിക്കുന്നതിന്റെ ഭാഗമായി  ആൽഗകൾ സമുദ്രോപരിതലത്തിൽ നില്ക്കുന്നതിനാൽ സമുദ്രോപരിതലം ചുവന്ന നിറമായി കാണപ്പെടുന്നു.
ഇത്തരത്തിലുള്ള പ്രതിഭാസങ്ങൾ സാധാരണയായി കാണപ്പെടുന്നത് സമുദ്രതീരത്തോടു ചേർന്ന ഭാഗങ്ങളിലാണ്.
ആൽഗകളുടെ പെരുപ്പം മൂലം ശുദ്ധജലത്തിലും ഇത്തരത്തിൽ ആൽഗൽ ബ്ലൂമുകൾ പ്രത്യക്ഷപ്പെടാറുണ്ട്.
റെഡ് ടൈഡ് കൾ പലപ്പോഴും സ്വാഭാവിക വിഷപദാർത്ഥങ്ങളുടെ ഉത്പാദനത്തിനു കാരണമാകാറുണ്ട്.
Gonyaulax പോലുള്ള ഏകകോശ ജീവികൾ മൂലമുണ്ടാകുന്ന ആൽഗൽ ബ്ലൂമുകളിൽ ജലം വിഷമയമാകുന്നതിനു കാരണമാകാറുണ്ട്.
തന്മുലം ആ പ്രദേശങ്ങളിലെ മത്സ്യങ്ങൾ( ജലജീവികൾ) മാറി പാർക്കുന്നു.
ഈ കാരണം കൊണ്ടാണ് പലപ്പോഴും കടൽ ചുവന്നാൽ മത്സ്യം കിട്ടാത്തത്.
ഉണ്ടാകാനുള്ള കാരണങ്ങൾ
മനുഷ്യ പ്രവർത്തനത്താലും കാലവർഷ പ്രവാഹത്തിന്റെ ഫലമായും മറ്റും കടലിൽ എത്തുന്ന പോഷകധാതുക്കളുടെ പെട്ടെന്നുണ്ടാകുന്ന വർദ്ധനവ് കാരണമാണ്.
നൈട്രേറ്റുകളുടേയും ഫോസ്ഫേറ്റുകളുചേയും അളവിന് ആനുപാതികമായ വളർച്ച പ്ലവക ജീവികൾക്കുണ്ട് .
ഇത്തരത്തിൽ രൂപപ്പെടുന്ന ആൽഗകൾ സമുദ്രോപരിതലത്തിൽ തിങ്ങിക്കൂടി സമുദ്രോപരിതലം മൂടുന്നതിനാൽ വെള്ളത്തിന്റെ നിറം ചുവപ്പായി പ്രത്യക്ഷപ്പെടുന്നു.
കൂടുതൽ വായനയ്ക്ക് Algal bloom അവലംബം
റെഡ് ഡീർ
റെഡ് ഡീർ കാനഡയിലെ ആൽബെർട്ട പ്രവിശ്യയിൽ കാൽഗറി-എഡ്മണ്ടൻ ഇടനാഴിയുടെ മധ്യത്തിൽ സ്ഥിതി ചെയ്യുന്ന ഒരു നഗരമാണ്.
മദ്ധ്യ ആൽബെർട്ടയിലുൾപ്പെട്ട റെഡ് ഡീർ നഗരത്തിലെ പ്രധാന വ്യവസായങ്ങളിൽ  ആരോഗ്യ സംരക്ഷണം, ചില്ലറ വ്യാപാരം, നിർമ്മാണം, എണ്ണ, വാതകം, ഹോസ്പിറ്റാലിറ്റി, നിർമ്മാണം, വിദ്യാഭ്യാസം എന്നിവ ഉൾപ്പെടുന്നു.
റെഡ് ഡീർ കൗണ്ടിയാൽ വലയം ചെയ്യപ്പെട്ടിരിക്കുന്ന അത്, ലാകോംബെ കൗണ്ടിയുമായി അതിർത്തി പങ്കുവയ്ക്കുന്നു.
റെഡ് ഡീർ നദിയോരത്ത്, മലനിരകളുടെ പ്രദേശമായ ആസ്പൻ പാർക്ക്ലാൻറ് പ്രദേശത്താണ് നഗരം സ്ഥിതിചെയ്യുന്നത്.
അവലംബം ↑ ↑ ↑ ↑ ↑ ↑ ↑ ↑ ↑ ↑ "Red Deer boasts an immediate trade area of over 312,700 people..."
"Why Red Deer," City of Red Deer.
Retrieved May 8, 2022.
↑ City of Red Deer, "Key Industries," Retrieved May 8, 2022.
റെഡ് ജിഞ്ചർ ഇംഗ്ലീഷ് വിലാസം https://ml.wikipedia.org/wiki/Red_Ginger
സിഞ്ചിബെറേസി സസ്യ കുടുംബത്തിൽപ്പെടുന്ന ഒരു അലങ്കാര പുഷ്പസസ്യമാണ്‌ റെഡ് ജിഞ്ചർ .
ശാസ്ത്രനമം അല്പിനിയ പർപ്യൂറേറ്റ.
അലങ്കാരത്തിനും ആദായത്തിനും ഈ സസ്യം വളർത്തുന്നു.
ചട്ടിയിലും മണ്ണിലും വളർത്താൻ കഴിയുന്ന ഒരു സസ്യമാണിത്.
തെങ്ങ്, കവുങ്ങ് തുടങ്ങിയവയ്ക്ക് ഇടവിളയായും ഇതിനെ വളർത്താം.
ഏകദേശം ഒരടി മുതൽ പത്ത് അടി വരെ പൊക്കത്തിൽ വളരുന്ന ഇനങ്ങൾ ഈ കൂട്ടത്തിലുണ്ട്.
10 മുതൽ 20 ദിവസങ്ങൾ വരെ ഇവയുടെ പൂങ്കുലകൾ വാടാതെനിൽക്കും.
ചുവപ്പ്, വെള്ള, പിങ്ക്, റോസ് എന്നീ നിറങ്ങളിൽ പതിനെട്ടോളം ഇനങ്ങൾ കണ്ടുവരുന്നു.
വർഷം മുഴുവൻ പുഷ്പിക്കുന്ന പൂച്ചെടിയാണിത്.
മലേഷ്യയാണ്‌ ഇതിന്റെ ജന്മദേശം .
ഭൂകാണ്ഡങ്ങളിൽ നിന്നും ചിനപ്പുകളിൽ നിന്നും ഇവ വളർത്തിയെടുക്കാം.
കൂടാതെ പൂർണ വളർച്ചയെത്തിയ പൂങ്കുലകളിൽനിന്നും പൊട്ടിവളരുന്ന കൊച്ചുതൈകൾ (ബൾബിലുകൾ) വേർപെടുത്തിയും ഇവ നട്ടു വളർത്താം.
ചെടികൾക്ക് പൂർണവളർച്ചയെത്തുവാൻ ഒന്നരവർഷമെടുക്കുന്നു.
ഭാഗികമായി തണൽ ലഭിക്കുന്ന പ്രദേശങ്ങളാണ് ഇവക്ക് ഏറ്റവും യോജിച്ചത്.
രണ്ട് പ്രധാന ഇനങ്ങളിൽ റെഡ് ജിഞ്ചർ കാണപ്പെടുന്നു.
പുവന്ന പൂങ്കുല വിടർത്തുന്ന ജംഗിൾ കിങ് എന്ന ഇനവും പിങ്ക് നിറത്തിൽ പൂങ്കുലയുണ്ടാകുന്ന ജംഗിൾ ക്വീൻ എന്ന ഇനവും.
കളകൾ പൂർണ്ണമായും നീക്കം ചെയ്തതും ചോല ഇല്ലാത്തതുമായ പ്രദേശങ്ങൾ ആണ് റെഡ് ജിഞ്ചർ നടാൻ യോജിച്ച സ്ഥലം.
ചിത്രശാല ചിത്രങ്ങൾ റെഡ് ജിഞ്ചർ റെഡ് ജിഞ്ചർ റെഡ് ജിഞ്ചർ റഡ് ജിഞ്ചർ റെഡ് ജിഞ്ചർ പുറത്തേക്കുള്ള കണ്ണികൾ USDA profile from the PLANTS Database Images of Red Ginger Archived 2008-07-15 at the Wayback Machine .
Alpinia purpurata fotografiada Honolulu, Hawaii Galeria de Plantas del Mundo Oficina Verde de la Universidad de Murcia അവലംബം Wikimedia Commons has media related to Alpina purpurata purpurata .
റെഡ് ചില്ലീസ് ഇംഗ്ലീഷ് വിലാസം https://ml.wikipedia.org/wiki/Red_Chillies_(film)
ഷാജി കൈലാസിന്റെ സംവിധാനത്തിൽ മോഹൻലാൽ , ബിജു മേനോൻ , തിലകൻ , രഞ്ജിനി ജോസ് എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പുറത്തിറങ്ങിയ ഒരു മലയാളചലച്ചിത്രമാണ് റെഡ് ചില്ലീസ് .
രജപുത്ര വിഷ്വൽ മീഡിയയുടെ ബാനറിൽ എം. രഞ്ജിത്ത് നിർമ്മിച്ച ഈ ചിത്രം വൈശാഖ റിലീസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് എ.കെ. സാജൻ ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ ഒയ്യാരത്തുമഠം രാമനാഥൻ (ഒ.എം.ആർ.) തിലകൻ മാണി വർഗ്ഗീസ് ബിജു മേനോൻ സ്റ്റാലിൻ സിദ്ദിഖ് കെ.ബി. ഗണേഷ് കുമാർ ടി.പി. മാധവൻ ജഗദീഷ് ബാബുരാജ് രഞ്ജിനി ജോസ് അനബെല്ല ധന്യ ലംന ശങ്കർ ജൂലി മാഗ്‌ലിൻ ലീന റോയ കരീന മൃദുല വരദ നീന സഹസ്ര കൃഷ്ണ പ്രിയ വേഗ നമ്പ്യാതിരി രുക്ഷ ഫാബി അക്തർ സബാഖാൻ ജെന്നിഫർ സംജിത രൂപ ദേവ് സംഗീതം
ഗിരീഷ് പുത്തഞ്ചേരിയുടെ വരികൾക്ക് സംഗീതം പകർന്നത് എം. ജയചന്ദ്രൻ ആണ്.
ഈ ചലച്ചിത്രത്തിലെ ഗാനങ്ങൾക്ക് ഈണം നൽകിയിരിക്കുന്നത് എം. ജയചന്ദ്രൻ ആണ്.
രാജാമണിയാണ് പശ്ചാത്തലസംഗീതം നിർവ്വഹിച്ചിരിക്കുന്നത്.
മഴ പെയ്യണ് – റീത്ത , രഞ്ജിനി ജോസ് ചെണ്ടേലൊരു വണ്ട് – റീത്ത , രശ്മി വിജയൻ , രഞ്ജിനി ജോസ് , സയനോര ഫിലിപ്പ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ഷാജി ചിത്രസം‌യോജനം സംജിത്ത് കല ഗിരീഷ് മേനോൻ ചമയം പ്രദീപ് രംഗൻ വസ്ത്രാലങ്കാരം മനോജ് ആലപ്പുഴ , മുരളി സംഘട്ടനം പഴനിരാജ് പ്രോസസിങ്ങ് പ്രസാദ് കളർ ലാബ് നിശ്ചല ഛായാഗ്രഹണം ഷജിൽ ഒബ്‌സ്ക്യൂറ എഫക്റ്റ്സ് മുരുകേഷ് ഡി.ടി.എസ്. മിക്സിങ്ങ് രാജാകൃഷ്ണൻ കോറിയോഗ്രാഫി സുജാത വാർത്താപ്രചരണം വാഴൂർ ജോസ് നിർമ്മാണ നിയന്ത്രണം അരോമ മോഹൻ പ്രൊഡക്ഷൻ മാനേജർ എം. രഞ്ജിത്ത് അവലംബം പുറത്തേക്കുള്ള കണ്ണികൾ റെഡ് ചില്ലീസ് ഇന്റർനെറ്റ് മൂവി ഡാറ്റാബേസിൽ റെഡ് ചില്ലീസ് – മലയാളസംഗീതം.
ഇൻഫോ http://popcorn.oneindia.in/title/1046/red-chillies.html Archived 2009-06-30 at the Wayback Machine .
http://www.24timepass.com/movies/review/malayalam-movie-red-chillies-reviews.htm Archived 2009-08-16 at the Wayback Machine .
http://sify.com/movies/malayalam/review.php?id=14856622 ctid=5 cid=2428
റെഡ് ഫ്ലാഗ് ലിനക്സ്
റെഡ് ഫ്ലാഗ് സോഫ്റ്റ്‌വേർ വികസിപ്പിച്ചെടുത്ത, ഇപ്പോൾ നിഷ്‌ക്രിയമായ, ഒരു ചൈനീസ് ലിനക്സ് വിതരണമാണ് റെഡ് ഫ്ലാഗ് ലിനക്സ് .
ഒരു പ്രമുഖ ചുവന്ന പതാക വഹിക്കുന്ന ടക്സാണ് ഈ വിതരണത്തിന്റെ ലോഗോ.
2009 വരെ, റെഡ് ഫ്ലാഗ് സോഫ്റ്റ്‌വേർ എക്സിക്യൂട്ടീവ് പ്രസിഡന്റ് ജിയ ഡോങ് (贾 栋) ആണ്.
ജപ്പാനിലെ റെഡ് ഫ്ലാഗ് ലിനക്സ് വർക്ക്സ്റ്റേഷൻ പതിപ്പ് 5.0 ന്റെ സ്ക്രീൻഷോട്ട്
പ്രത്യേക ആവശ്യങ്ങൾക്കായുള്ള പരിഹാരങ്ങൾക്ക് പുറമേ, റെഡ് ഫ്ലാഗ് ലിനക്സിനു താഴെപ്പറയുന്ന ഉൽപ്പന്നങ്ങളുണ്ട്: റെഡ് ഫ്ലാഗ് ഏഷ്യാനക്സ് സെർവർ 3 റെഡ് ഫ്ലാഗ് എച്ച്എ ക്ലസ്റ്റർ 6.0 റെഡ് ഫ്ലാഗ് ഡെസ്ക്ടോപ്പ് 6.0 (红旗Linux桌面版6.0)
റെഡ് ഫ്ലാഗ് ലിനക്സിന്റെ ആന്തരിക ഘടന റെഡ് ഹാറ്റ് ലിനക്സിനോട് വളരെ സമാനമാണ്, മാത്രമല്ല റെഡ് ഹാറ്റ് ലിനക്സിന്റെ ഇൻസ്റ്റാളറിന് സമാനമായ ഇൻസ്റ്റാളർ ആണ് റെഡ് ഫ്ലാഗ് ലിനക്സിൽ ഉപയോഗിയ്ക്കുന്നത്.
ഡെസ്ക്ടോപ്പ് തീം മുതൽ ചിഹ്നങ്ങൾ വരെ വിൻഡോസ് എക്സ്പിയോട് വളരെയധികം സാമ്യമുള്ളതിനാൽ വിൻഡോസിൽ നിന്ന് വരുന്ന ഒരു ഉപയോക്താവിന് കാര്യങ്ങൾ എളുപ്പമാവുമെന്ന് വിതരണകർത്താക്കൾ അവകാശപ്പെടുന്നു.
1999 ഓഗസ്റ്റിൽ ചൈനീസ് അക്കാദമി ഓഫ് സയൻസസിലെ ഇൻസ്റ്റിറ്റ്യൂട്ട് ഓഫ് സോഫ്റ്റ്‌വേർ റിസർച്ച് ആണ് ആദ്യമായി റെഡ് ഫ്ലാഗ് ലിനക്സ് വികസിപ്പിച്ചെടുത്തത്.
സർക്കാർ ഉടമസ്ഥതയിലുള്ള ഷാങ്ഹായ് ന്യൂമാർജിൻ വെഞ്ച്വർ ക്യാപിറ്റലിൽ നിന്ന് സാമ്പത്തിക സഹായം ലഭിച്ചിരുന്നു.
2001 മാർച്ചിൽ, സിസിഐഡിഎൻഇടി ഇൻവെസ്റ്റ്മെന്റ് എന്ന വ്യവസായ വിവരസാങ്കേതിക മന്ത്രാലയത്തിന്റെ വെഞ്ച്വർ ക്യാപ്പിറ്റൽ വിഭാഗം റെഡ് ഫ്ലാഗ് ലിനക്സിന്റെ രണ്ടാമത്തെ വലിയ ഓഹരി ഉടമയായിത്തീർന്നുവെന്ന് ബ്ലൂംബെർഗ് ന്യൂസ് റിപ്പോർട്ട് ചെയ്തു.
ഒരു വർഷത്തോളം നീണ്ട സംഘർഷങ്ങൾക്കൊടുവിൽ 2000 ജനുവരിയിൽ മൈക്രോസോഫ്റ്റുമായുള്ള തർക്കത്തിന്റെ ഫലമായി ചൈനീസ് സർക്കാർ മന്ത്രാലയം തങ്ങളുടെ കമ്പ്യൂട്ടറുകളിൽ നിന്ന് വിന്റോസ് 2000 അണിൻസ്റ്റാൾ ചെയ്ത് പകരം റെഡ് ഫ്ലാഗ് ലിനക്സ് ഉപയോഗിക്കാൻ ഉത്തരവിട്ടു.
2006 ജനുവരിയിൽ, റെഡ് ഫ്ലാഗ് ലിനക്സ് ഓപ്പൺ സോഴ്സ് ഡെവലപ്മെന്റ് ലാബ്സിൽ ചേർന്നു.
2014 ഫെബ്രുവരി 10 ന്, റെഡ് ഫ്ലാഗ് സോഫ്റ്റ്‌വേർ എല്ലാ തൊഴിൽ കരാറുകളും അടച്ചു പൂട്ടി.
ചൈനയുടെ അക്കാദമി ഓഫ് സയൻസസിന്റെ സോഫ്റ്റ്‌വേർ റിസേർച്ച് ഇൻസ്റ്റിറ്റ്യൂട്ടിന് 40 ദശലക്ഷം യുവാൻ സബ്സിഡി നൽകുന്നതിനുള്ള പരാജയമായിരുന്നു ഇതിന് വഴിവെച്ചത്.
ഒരു നിശ്ചിത പദ്ധതി പൂർത്തിയാക്കുന്നതിനുള്ള റെഡ് ഫ്ലാഗ് ലിനക്സിന്റെ പരാജയവും പൊതുവിലുള്ള ചില പ്രശ്നങ്ങളുമാണ് സബ്സിഡിയ്ക്ക് പണം നൽകാത്തതിൻറെ കാരണമായി കാണിക്കുന്നത്.
ബ്രാൻഡ് പ്രചാരണത്തിന്റെയും സുസ്ഥിര നിക്ഷേപങ്ങളുടെയും കുറവും ഒപ്പം എതിരാളികളുടെ ഉയർച്ചയും ആണ് റെഡ് ഫ്ലാഗ് ലിനക്സിന്റെ അധഃപതനത്തിൽ കലാശിച്ചത് എന്നാണ് ബീജിംഗിലെ ഐഡിസിയുടെ റിസർച്ച് മാനേജറുടെ പക്ഷം.
നാൻചാംഗ് ഇന്റർനെറ്റ് കഫേകൾ
2008 നവംബർ മുതൽ നാൻചാംഗിലെ ഇന്റർനെറ്റ് കഫേകളിലെല്ലാം മൈക്രോസോഫ്റ്റ് വിൻഡോസ് ഓപ്പറേറ്റിങ് സിസ്റ്റത്തിന്റെ വ്യാജ പകർപ്പുകൾക്ക് പകരം റെഡ് ഫ്ലാഗ് ലിനക്സ് ഇൻസ്റ്റാൾ ചെയ്യുകയോ അല്ലെങ്കിൽ മൈക്രോസോഫ്റ്റിന്റെ വിൻഡോസിന്റെ നിയമാനുസൃത പകർപ്പുകൾ ഉപയോഗിക്കേണ്ടതുണ്ടെന്ന് റിപ്പോർട്ട് ചെയ്യപ്പെട്ടിരുന്നു.
എന്നാൽ വിൻഡോസ് ഓപ്പറേറ്റിങ്ങ് സിസ്റ്റത്തിന്റെ യഥാർത്ഥ പകർപ്പുകൾ ഉപയോഗിച്ചു വരികയാണെങ്കിൽപ്പോലും ചൈനീസ് ഇന്റർനെറ്റ് കഫേകൾ റെഡ് ഫ്ലാഗ് ലിനക്സിലേക്ക് മാറേണ്ടതായി വന്നു എന്ന് റേഡിയോ ഫ്രീ ഏഷ്യ (യു.എസ്. ഗവൺമെന്റിൻ്റെ ധനസഹായത്തോടുകൂടിയത് ) അവകാശപ്പെടുന്നു.
ഈ സംവിധാനം 5000 യുവാൻ (~ 850 ഡോളർ, ~ ഫെബ്രുവരി 2014) ചെലവിൽ കാലഹരണപ്പെടാത്ത പിന്തുണാകരാറോട് കൂടിയാണ് നൽകിയിരിക്കുന്നു.
റെഡ് ഫ്ലാഗ് ലിനക്സിന്റെ ഔദ്യോഗിക വക്താവ് വ്യക്തമാക്കിയത്, ഈ പ്രഖ്യാപനം സെർവർ സൈഡിന് മാത്രമായിരിക്കുമെന്നും ഗെയിമിംഗ്-ഇൻറ്റിനെൻസീവ് (അതുകൊണ്ടുതന്നെ വിൻഡോസ് ആവശ്യപ്പെടുന്നത്) ക്ലയന്റ് സൈഡ് കമ്പ്യൂട്ടറുകളെയല്ല, മൈക്രോസോഫ്റ്റ് വിൻ‍ഡോസും റെഡ് ഫ്ലാഗ് ലിനക്സും ബ്യൂറോ ഓഫ് കൾച്ചർ പരീക്ഷിച്ചിട്ടുള്ളതിനാൽ യഥാർത്ഥ പ്രഖ്യാപനത്തിലും അവയാണ് ശുപാർശ ചെയ്തത് എന്നാണ്.
റെഡ് ഗാര ഇംഗ്ലീഷ് വിലാസം https://ml.wikipedia.org/wiki/Red_garra
അനറ്റോലിയയിലെയും പശ്ചിമേഷ്യൻ പ്രദേശങ്ങളിലെയും നദികൾ , അരുവികൾ, കുളങ്ങൾ , തടാകങ്ങൾ എന്നിവയിൽ നിന്നുള്ള ഒരു ചെറിയ ഇനം സൈപ്രിനിഡ് മത്സ്യമാണ് ഗാര റൂഫ എന്നുമറിയപ്പെടുന്ന റെഡ് ഗാര.
(ഇതിനെ ഡോക്ടർ ഫിഷ്, നിബ്ബിൾ ഫിഷ് എന്നും വിളിക്കുന്നു)
ഇരുപത്തിയൊന്നാം നൂറ്റാണ്ടിന്റെ ആരംഭം മുതൽ, ഗാര റൂഫ സ്പാ ചികിത്സയിലേക്ക് ഉപയോഗിച്ചിരുന്നു.
അവ സോറിയാസിസ് രോഗികളുടെ സ്ട്രാറ്റം കോർണിയം ചർമ്മ പാളികൾ ഭക്ഷിക്കുന്നതിലൂടെ നീക്കം ചെയ്യുന്നു.
ഇതും കാണുക Cleaner fish Vong v. Sansom അവലംബം
റെഡ് ബിയേർഡ് ഇംഗ്ലീഷ് വിലാസം https://ml.wikipedia.org/wiki/Red_Beard
1965-ലെ ഒരു ജാപ്പനീസ് ചലച്ചിത്രമാണ് റെഡ് ബിയേർഡ് .
(赤ひげ, അകാഹിഗെ) ഒരു ടൗൺ ഡോക്ടറും പുതിയ പരിശീലകനും തമ്മിലുള്ള ബന്ധത്തെക്കുറിച്ച് അക്കിര കുറോസവ സംവിധാനം ചെയ്ത ചലച്ചിത്രമാണിത്.
ഷാഗോറോ യമമോട്ടോയുടെ ചെറുകഥാ സമാഹാരമായ അകാഹിഗെ ഷിന്റിയത്താൻ (赤 ひ げ on on) അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്.
ഒരു വേശ്യാലയത്തിൽ നിന്ന് രക്ഷപ്പെടുത്തപ്പെട്ട ഒട്ടോയോ (തെരുമി നിക്കി) എന്ന ഒരു പെൺകുട്ടിയെക്കുറിച്ചുള്ള കഥയായ ഫയോഡോർ ദസ്തയേവ്‌സ്‌കിയുടെ നോവൽ ഹുമിലേറ്റെഡ് ആന്റ് ഇൻസൾട്ടെഡ് ഒരു ഉപകഥയ്ക്ക് ഉറവിടം ആയി.
അവലംബം പുറത്തേക്കുള്ള കണ്ണികൾ റെഡ് ബിയേർഡ് ഇന്റർനെറ്റ് മൂവി ഡാറ്റാബേസിൽ റെഡ് ബിയേർഡ് ഓൾമുവീയിൽ Red Beard (in Japanese) at the Japanese Movie Database റോട്ടൻ ടൊമാറ്റോസിൽ നിന്ന് റെഡ് ബിയേർഡ് Red Beard an essay by Donald Richie at the Criterion Collection
റെഡ് ബെല്ലീഡ് വുഡ്പെക്കർ ഇംഗ്ലീഷ് വിലാസം https://ml.wikipedia.org/wiki/Red-bellied_Woodpecker
പിസിഫോമസ് (Piciformes) പക്ഷിഗോത്രത്തിലെ പിസിഡേ (Picidae) കുടുംബത്തിൽപ്പെട്ട ഒരിനം മരംകൊത്തിയാണ് റെഡ് ബെല്ലീഡ് വുഡ്പെക്കർ (Red-bellied Woodpecker).
ശാസ്ത്രീയ നാമം: മെലാനർപസ് കരോളിനസ് (Melanerpes carolinus).
ഉദരഭാഗത്ത് ഏതാനും ചുവപ്പുരോമങ്ങളുള്ളതിനാലാണ് ഇവയ്ക്ക് ഈ പേരു ലഭിച്ചത്.
എന്നാൽ ശിരസ്സിലും പിൻ‌കഴുത്തിലുമാണ് പ്രകടമായ ചുവപ്പുനിറമുള്ളത്.
റെഡ് ഹെഡഡ് വുഡ്പെക്കർ എന്ന പേരിൽ മറ്റൊരിനം മരംകൊത്തിയുണ്ട്.
അമേരിക്കൻ ഐക്യനാടുകളുടെ തെക്കുകിഴക്കൻ സംസ്ഥാനങ്ങളും കാനഡയുടെ തെക്കുകിഴക്ക് ഏതാനും പ്രദേശങ്ങളുമാണ് റെഡ് ബെല്ലീഡ് വുഡ്പെക്കറുകളുടെ ആവാസകേന്ദ്രം.
രൂപഘടന പെൺകിളി.
ഇടത്തരം ഗണത്തിൽപ്പെട്ട ഈ മരംകൊത്തിക്ക് പ്രായപൂർത്തിയാകുമ്പോൾ 24 സെ.
മീ വരെ വലിപ്പവും 56 ഗ്രാം വരെ തൂക്കവുമുണ്ടാകും.
തലഭാഗത്തെ ചുവപ്പു നിറത്തിലാണ് ആൺകിളിയും പെൺകിളിയും തമ്മിൽ പ്രകടമായ വ്യത്യാസമുള്ളത്.
ആൺകിളികൾക്ക് ചുണ്ടുമുതൽ പിൻ‌കഴുത്തുവരെയാണ് ചുവപ്പെങ്കിൽ പെൺ‌കിളിക്ക് ചുണ്ടിനു തൊട്ടുമുകളിലും പിൻ‌കഴുത്തിലും മാത്രമേ ചുവപ്പുനിറമുള്ളൂ.
ചിറകുകളും വാലും വെളുത്തപുള്ളികളും വരകളും ചാരക്കറുപ്പും നിറഞ്ഞിരിക്കും.
ചുണ്ടിനുതാഴെ മുതൽ ഉദരഭാഗമൊട്ടാകെ മങ്ങിയ വെള്ളനിറം.
ഉദരഭാഗത്തെ ചുവപ്പുരോമങ്ങൾ പെൺകിളികളിൽ താരതമ്യേന കുറവായിരിക്കും.
കറുത്ത ചുണ്ടുകളും ഇരുണ്ട കണ്ണുകളും.
കാലുകൾ കടുത്തചാരനിറം.
മിശ്രഭുക്കുകളാണ് റെഡ് ബെല്ലീഡ് മരംകൊത്തികൾ .
മരങ്ങളിൽ കഴിയുന്ന ചെറുജീവികളും പ്രാണികളുമാണ് പ്രധാനഭക്ഷണം.
എങ്കിലും ഇടയ്ക്ക് ബെറി, എക്കോൺ, ചെറി തുടങ്ങിയ പഴങ്ങളും, മരങ്ങളുടെ കറയും ആഹിരിക്കാറുണ്ട്.
ശൈത്യകാലത്തേക്ക് കരുതലായി പഴങ്ങളും വിത്തുകളും ശേഖരിച്ചു വയ്ക്കുക ഇവയുടെ പ്രത്യേകതയാണ്.
പ്രാണികളെ ഇവ പറന്നു പിടിക്കാറുമുണ്ട്.
അമേരിക്കൻ ഐക്യനാടുകളിൽ സൗത്ത് ഡക്കോട്ട മുതൽ കിഴക്കോട്ട് മിക്ക സംസ്ഥാനങ്ങളിലും തെക്ക് ഫ്ലോറിഡവരെയും ഇവയെ കാണാം .
തെക്കുകിഴക്കു കാനഡയുടെ ഏതാനും ഭാഗത്തും റെഡ് ബെല്ലീഡ് വുഡ്പെക്കറുണ്ട്.
വർഷമുഴുവനും ഒരേ പ്രദേശത്തു കഴിയാനിഷ്ടപ്പെടുന്നെങ്കിലും അതിശൈത്യമെത്തുമ്പോൾ തെക്കൻ പ്രദേശങ്ങളിലേക്കു നീങ്ങാറുണ്ട്.
ഇടത്തരം മരങ്ങൾ ധാരാളമുള്ള വനമ്പ്രദേശമാണ് ഇഷ്ടതാവളം.
എന്നാൽ നാട്ടുമ്പുറങ്ങളിലും വീടുകൾക്കു പിന്നാമ്പുറങ്ങളിലൊരുക്കുന്ന ഫീഡറുകളിലും ഇവ വന്നെത്താറുണ്ട്.
വസന്തകാലത്താണു പ്രജനനം തുടങ്ങുന്നത്.
ആൺ‌കിളിയും പെൺകിളിയും സംയുക്തമായി കൂടൊരുക്കുന്നു.
മരങ്ങളുടെ കേടുവന്ന ഭാഗങ്ങൾ തുരന്നാണ് കൂടൊരുക്കുന്നത്.
ഒരു സീസണിൽ ഈ കിളികൾ ഒരിണയെ മാത്രമേ തേടാറുള്ളൂ.
ചില ജോഡികൾ ഒന്നിലേറെ വർഷം ഒരുമിച്ചു കഴിയാറുണ്ട്.
ഒരു കൂട്ടിൽ സാധാരണയായി നാല് മുട്ടകൾ വരെയുണ്ടാകും.
വെള്ള നിറമാണ് മുട്ടയ്ക്ക്.
പന്ത്രണ്ടു ദിവസം അടയിരിക്കും.
ചെറുകിളികൾ 24-27 ദിവസങ്ങൾക്കുള്ളിൽ കൂടൊഴിയാൻ പ്രാപ്തരാകുന്നു .
മരത്തടിയിൽ ചുണ്ടുകൾ കൊത്തി ശബ്ദമുണ്ടാക്കിയാണ് ഇവ ഇണയെ ആകർഷിക്കുന്നത്.
നാട്ടിൻപ്രദേശങ്ങളിൽ കഴിയുന്ന കിളികൾ അലുമിനിയം മേൽക്കൂരകളിലും ഇലക്ട്രിക് ട്രാൻസ്ഫോമറുകളിലും കൊക്കുരച്ചും ഇപ്രകാരം ശബ്ദമുണ്ടാക്കാറുണ്ട്.
കൂടുകയ്യേറാനെത്തുന്ന ഇതര മരംകൊത്തി ഇനങ്ങളെ ഇവ ആക്രമിച്ചോടിക്കും.
എന്നാൽ യൂറോപ്യൻ സ്റ്റാർളിങ്ങുകൾ ഇവയുടെ കൂടുകൾ വ്യാപകമായി കയ്യേറാറുണ്ട്.
ഇരതേടാനായി മരങ്ങളിൽ അനായാസമായി ആണ്ടുകയറാനും ശാഖകളിൽ തലകീഴായി നിൽക്കാനും ഇവയ്ക്കു കഴിയും.
റെഡ് ബട്ടൺ പദ്ധതി
സുരക്ഷാ സംവിധാനം ശക്തിപ്പെടുത്തുന്നതിന്റെ ഭാഗമായി  കേരളസംസ്ഥാനത്ത് നടപ്പിലാക്കിയ സംവിധാനമാണ് റെഡ് ബട്ടൺ അഥവാ റെഡ് ബട്ടൺ അലർട്ട് റോബോട്ടിക് സ്‌പെക്ട്രം.
കേരളാ പോലീസിനാണ് ഇതിന്റെ ചുമതല.
ഈ യന്ത്രത്തിന്റെ മുകളിലായി ചുവപ്പ്, പച്ച ലൈറ്റുകൾ ഉണ്ട്.
പച്ചവെളിച്ചം തെളിഞ്ഞാൽ യന്ത്രം പ്രവർത്തിക്കുന്നതാണെന്ന് സൂചിപ്പിക്കുന്നു.
യന്ത്രം സ്ഥാപിച്ച തിരക്കേറിയ സ്ഥലത്ത് നിയമ ലംഘനങ്ങളോ, അപകടങ്ങളോ, സ്ത്രീകൾക്കെതിരെ ആക്രമണങ്ങളോ ഉണ്ടായാൽ റെഡ് ബട്ടണിൽ അമർത്തിയാൽ മതി.
ചുവപ്പ് വെളിച്ചം തെളിയുന്നതിനോടൊപ്പം, അതിന്റെ താഴെയുള്ള ക്യാമറകൾ പ്രവർത്തനക്ഷമമാകും..
യന്ത്രത്തിന്റെ ചുറ്റും 360 ഡിഗ്രിയിൽ ചിത്രങ്ങളും വീഡിയോകളും ക്യാമറയിൽ ലഭ്യമാക്കും.
രാത്രിയിലെ ചിത്രങ്ങൾ ലഭ്യമാക്കുന്ന ഹൈ ഡെഫിനിഷൻ ക്യാമറയാണ് ഉപയോഗിക്കുന്നത്.